इस्राइल के रक्षामंत्री ने लेबर पार्टी छोड़ी  
फिलस्तीनियों के साथ शांति वार्ता के तौर-तरीकों से असंतुष्ट इस्राइली रक्षामंत्री एहुद बराक ने लेबर पार्टी छोड़ने और एक नया दल बनाने की बात कही है।
फिलस्तीनियों के साथ शांति वार्ता के तौर-तरीकों से असंतुष्ट इस्राइली रक्षामंत्री एहुद बराक ने लेबर पार्टी छोड़ने और एक नया दल बनाने की बात कही है। बराक के एक पत्र के अनुसार पूर्व प्रधानमंत्री बराक अपने चार सहयोगियों के साथ पार्टी से अलग हो गए हैं।  लेबर पार्टी के अन्य आठ सदस्यों के प्रधानमंत्री बेंजामिन नेतनयाहु की सरकार से समर्थन वापस लेने की संभावना के बीच बराक की गठबंधन में बने रहने की संभावना है। इन आठ लोगों के हटने के बाद 120 सदस्यीय सदन में 66 सीटों के साथ नेतनयाहु की मामूली बढ़त रहेगी।  गौरतलब है कि आम तौर पर कट्टर समझे जाने वाले इस गठबंधन में लेबर पार्टी को सबसे उदारवादी घटक माना जाता है। बराक पर लेबर पार्टी के कुछ सदस्य काफी समय से सरकार से अलग होने का दबाव बना रहे थे।